
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00572/2014-04
15.01.2016. године
Б е о г р а д
	




[bookmark: _GoBack]На основу члана 14. и члана 16. став 8. тачка 3.  Закона о високом образовању („Службени гласник РС'', бр. 76/05, 100/07   аутентично тумачење 97/08 и 44/10), и Правилника о стандардима и поступку за акредитацију високошколских установа и студијских програма  („Службени гласник РС'', бр. 106/06, 112/08, 70/11, 101/12 - I - 25, 101/12 - I - 26, 13/14)  Комисија за акредитацију и проверу квалитета, на седници одржаној 15.01.2016.  године, у Београду, донела је

Р Е Ш Е Њ Е 

[bookmark: OLE_LINK7][bookmark: OLE_LINK6][bookmark: OLE_LINK3] Одбија се захтев за акредитацију студијског програма који је поднела високошколска установа УНИВЕРЗИТЕТ ЕДУКОНС, са седиштем у Војводе        Путника 87, СРЕМСКА КАМЕНИЦА, ПИБ: 105699329, Матични број: 08891443, број   612-00-00593/2014-04 од 31.03.2014. године у оквиру образовно-научног поља:  Уметност.

О б р а з л о ж е њ е

[bookmark: OLE_LINK24][bookmark: OLE_LINK23]Високошколскa установа УНИВЕРЗИТЕТ ЕДУКОНС са седиштем у Војводе Путника 87, СРЕМСКА КАМЕНИЦА, је дана 31.03.2014. године поднела захтев за акредитацију студијског програма Докторске студије - КЛАСИЧНО СЛИКАРСТВО  под бројем 612-00-00593/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12 - I - 25, 101/12 - I - 26, 13/14).
У складу са чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештаји рецензената о извршеној анализи достављене документације са оценом и извештај поткомисије који садржи и оцену достављени су Комисији за акредитацију и проверу квалитета. 
Комисија за акредитацију и проверу квалитета, утврдила је да УНИВЕРЗИТЕТ ЕДУКОНС не испуњава стандарде у погледу квалитета студијског програма Докторске студије - КЛАСИЧНО СЛИКАРСТВО.
Након увида у одговор на Акт упозорења које је доставила високошколска институција, установљено је да:
 
1. Установа се у одговору није суштински осврнула на примедбе које се тичу раније приложених Табела П.1; П.2 и П.3. У новој документацији у Табели П.1 приказани су подаци који се односе на универзитет у којем се не виде подаци који се односе на установу у саставу универзитета, односно подаци који се односе само на Академију класичног сликарства. У Табели П.2 приказани су подаци који се односе на Универзитет, подаци који се односе на уметност и самим тим би били релевантни за конкретан студијски програм исказани су у колони под ознаком Д/Л (домаћи-локални пројекти) и номинално износе 2 (два) пројекта, што је занемарљиво и свакако неадекватно за студијски програм докторских студија који је пријављен у поновном процесу акредитације. У Табели П.3 налази се под редним бројем 23, један уметнички пројекат који уско-стручно не припада области сликарстава и следствено томе ни класичног сликарства. У Табели П.4 на Листи особља високошколске установе укљученог у научноистраживачке и уметничкоистраживачке пројекте налазе се три имена запослених у установи ангажованих на Д/Л пројектима. У Табели П.5 налазе се подаци о 5 научноистраживачких или уметничкоистраживачких резултата у протеклој години пре подношења документације за акредитацију.
  
2.  У Табели 5.2 су приказани сви предмети према семестрима и годинама студија, наведени број ЕСПБ за изборни предмет је 15 ЕСПБ што је мање од половине прописаних ЕСПБ (20% или 36 ЕСПБ) за студијски програм уметничких докторских студија. 

3. Наставник др Растко Јованов нема одговарајуће звање, актуелно звање научни сарадник није одговарајуће за предметног наставника за извођење наставе академских студија на универзитету . Табела 9.3 


 
[bookmark: OLE_LINK25][bookmark: OLE_LINK26]Поткомисија на основу увида у документацију студијског програма  и извештаја рецезената утврдила да студијски програм Докторске студије - Класично сликарство,   не испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, те предлаже Комисији да донесе решење о одбијању.
Имајући у виду предлог поткомисије, Комисија је утврдила да   УНИВЕРЗИТЕТ ЕДУКОНС, Академија класичног сликарства, са седиштем у Војводе Путника 87, Сремска Каменица за студијски програм Докторске студије - КЛАСИЧНО СЛИКАРСТВО, није отклонио недостатке из акта упозорења те да не испуњава стандарде у погледу квалитета студијског програма. Сагласно наведеном  Комисија за акредитацију и проверу квалитета је на седници одржаној 15.01.2016. године донела решење као у диспозитиву.
Упутство о правном средству: Против овог решења може се изјавити жалба Националном савету за високо образовање у року од 30 дана од дана пријема.

	Достављено:
- високошколској установи
- архиви КАПК 

Координатор поткомисије:

_________________________
проф. Зоран Тодовић

Члан поткомисије :

_________________________
 проф. Драгослав Аћимовић

	




ПРЕДСЕДНИК


проф. др Ћемал Долићанин

